《麻姑山诗》
宋代·吕南公

稽首香案下，索火续新烟。徘徊想功行，缅尽千载前。

念昔魏晋想，士流罕身全。高人乐遗世，学者习虚玄。

往往迷至道，琅琅漫清言。真君当此时，岂以口吻贤。

独持济众术，敢论名后先。阴骘竟感格，飞升遂联翩。

严严白玉京，侍从皆群仙。旧宅入祀典，列祠更他巅。

平生岂有意，德在名自传。浩浩一气游，萧萧诸象专。

孰能知真君，庸俗但告虔。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。